5. ΑΝΑΓΚ. ΝΟΜΟΣ υπ’ αριθ. 1804 της 26/28 Απρ. 1951 Περί τροποποιήσεως και συμπληρώσεως διατάξεών τινων του Α.Ν. 16/20.11.1935 «περί ρυθμίσεως συλλογικών διαφορών εργασίας». Εκυρώθη ως έχει δια του Νόμ. 1902 της 28 Ιουλ./1 Αυγ. 1951 περί κυρώσεως του Α.Ν. 1804/51 περί τροποποιήσεως κλπ. Άρθρ.1.–(Αντικαθίσταται το α΄ εδάφιον του άρθρ. 8 του Α.Ν. 16/20 Νοεμ. 1935 και προστίθεται εδάφιον εν τέλει του αυτού άρθρου). Άρθρ.2.–Αποφάσεις οιωνδήποτε Επιτροπών Διαιτησίας κηρυχθείσαι μέχρι σήμερον εκτελεσταί υπό του Υπουργού της Εργασίας κατά τας διατάξεις του Α.Ν. 16/20.11.1935 «περί ρυθμίσεως συλλογικών διαφορών εργασίας» και περιέχουσαι διατάξεις τροποποιητικάς συλλογικών συμβάσεων ή πρακτικών συμβιβασμού, υπό το πνεύμα του προηγουμένου άρθρ. 1 επαναπέμπονται υπό του Υπουργού Εργασίας αυτεπαγγέλτως ή τη αιτήσει των ενδιαφερομένων εντός τριμήνου από της δημοσιεύσεως του παρόντος προς επανεξέτασιν εις τας Επιτροπάς αι οποίαι τας εξέδωσαν. Αι Επιτροπαί αύται καθώς και ο Υπουργός της Εργασίας υποχρεούνται να αποφανθώσιν εκ νέου επ’ αυτών εντός μηνός από της παραπομπής, άλλως αι διατάξεις των εν λόγω αποφάσεων τηρούνται δυνάμει του παρόντος και εφαρμόζονται, από της παρελεύσεως και της μηνιαίας ταύτης προθεσμίας μέχρις ότου νομίμως τροποποιηθώσιν. Άρθρ.3.–4. (Προστίθεται παρ. 2 εις το άρθρ. 9 και παρ. 2 εις το άρθρ. 11 του Α.Ν.16/20.11.1935). Άρθρ.5.–Πάσα διάταξις γενική ή ειδική αντικειμένη εις τον παρόντα Νόμον καταργείται. Η ισχύς του παρόντος άρχεται από τη δημοσιεύσεώς του εις την Εφημερίδα της Κυβερνήσεως, υποβληθήσεται δε εις την Βουλήν προς κύρωσιν άμα τη επαναλήψει των εργασιών αυτής. (Αντί για τη σελ. 137 ζ) Σελ. 137(η) Τεύχος 1296 – Σελ. 7 Διαιτησία Συλλογικών Διαφορών 15.Δ.ε.1-5 72 